লিলি টমলিন

ম্যারি জিন "লিলি" টমলিন (ইংরেজি: Mary Jean "Lily" Tomlin; জন্ম: ১ সেপ্টেম্বর ১৯৩৯) হলেন একজন মার্কিন অভিনেত্রী, কৌতুকাভিনেত্রী, লেখিকা, গায়িকা ও প্রযোজক। তিনি মঞ্চ ও পর্দায় অভিনয়ের পূর্বে স্ট্যান্ড-আপ ও স্কেচ কৌতুকাভিনেত্রী হিসেবে কাজ করেছেন। ৫০ বছরের বেশি সময়ের কর্মজীবনে টমলিন অসংখ্য পুরস্কার ও স্বীকৃতি অর্জন করেছেন, তন্মধ্যে রয়েছে সাতটি এমি পুরস্কার, একটি গ্র্যামি পুরস্কার ও দুটি টনি পুরস্কার। ২০১৪ সালে তাকে কেনেডি সেন্টার সম্মাননা এবং ২০১৭ সালে স্ক্রিন অ্যাক্টরস গিল্ড আজীবন সম্মাননা পুরস্কার প্রদান করা হয়। তিনি স্ট্যান্ড-আপ কৌতুকাভিনয়শিল্পী হিসেবে তার কর্মজীবন শুরু করেন এবং ১৯৬০-এর দশকে অফ-ব্রডওয়ে মঞ্চে অভিনয় করেন। তার প্রথম আলোচিত সাফল্য ছিল ১৯৬৯ থেকে ১৯৭৩ পর্যন্ত বিচিত্রানুষ্ঠান রোওয়ান ও মার্টিনের লাফ-ইন-এ কুশীলব হিসেবে কাজ। তিনি নেটফ্লিক্সের ধারাবাহিক গ্রেস অ্যান্ড ফ্র্যাংকি-এ ফ্র্যাংকি বার্গস্টেইন চরিত্রে অভিনয় করেন। এই ধারাবাহিকে তার কাজের জন্য তিনি ২০১৫, ২০১৬, ২০১৭ ও ২০১৮ সালে টানা চারবার হাস্যরসাত্মক ধারাবাহিকে সেরা অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ১৯৭৪ সালে রবার্ট অল্টম্যানের ন্যাশভিল চলচ্চিত্র দিয়ে তার হলিউডে অভিষেক হয়। এই চলচ্চিত্রে লিনিয়া রিজ চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং একাধিক পুরস্কার জয়লাভ করেন। ১৯৭৭ সালে তিনি দ্য লেট শো ছবিতে মার্গো স্পার্লিং চরিত্রে অভিনয় করে বার্লিন আন্তর্জাতিক চলচ্চিত্র উৎসব হতে শ্রেষ্ঠ অভিনেত্রীর পুরস্কার লাভ করেন এবং সেরা অভিনেত্রী বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। টমলিন ১৯৩৯ সালের ১লা সেপ্টেম্বর মিশিগানের ডেট্রয়েটে জন্মগ্রহণ করেন। তার পিতা গাই টমলিন (৩ মার্চ ১৯১৩ - ২৪ অক্টোবর ১৯৭০) ছিলেন একজন ফ্যাক্টরি শ্রমিক। তার মাতা লিলি মে (প্রদত্ত নাম: ফোর্ড, ১৪ জানুয়ারি ১৯১৪ - ১২ জুলাই ২০০৫) ছিলেন একজন গৃহিণী ও সেবিকার সহকারী। তার একমাত্র ভাই রিচার্ড টমলিন। টমলিনের পিতামাতা সাউদার্ন ব্যাপ্টিস্ট ছিলেন, তারা মহামন্দার সময়ে কেন্টাকির পাডুকাহ থেকে ডেট্রয়েটে চলে যান। তিনি ১৯৫৭ সালে চেস টেকনিক্যাল হাই স্কুল থেকে পাস করেন। টমলিন ওয়েন স্টেট বিশ্ববিদ্যালয়ে ভর্তি হন এবং জীববিজ্ঞান বিষয়ে পড়াশোনা করেন। তিনি একটি মঞ্চনাটকের জন্য অডিশন দেন এবং তিনি মঞ্চে কর্মজীবনে আগ্রহী হয়ে তার পড়াশোনার বিষয় পরিবর্তন করেন। কলেজের পরে তিনি ডেট্রয়েট ও পরে নিউ ইয়র্ক সিটিতে নাইটক্লাবে স্ট্যান্ড-আপ কৌতুকাভিনয় শুরু করেন। "Monitor"। এন্টারটেইনমেন্ট উইকলি (1275)। সেপ্টেম্বর ৬, ২০১৩। পৃষ্ঠা 25।  ভ্যারিয়াস, ক্রিস (২৭ জুলাই ২০১৮)। "Why is Lily Tomlin coming to Cincinnati? Good friends and a good cause, she says"। সিনসিনাটি (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  ডোর, শালিনি (২৪ আগস্ট ২০১৮)। "Lily Tomlin Remembers Getting Her Equity Card With 'World of Illusion'"। ভ্যারাইটি (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  "Lillie M Tomlin - United States Social Security Death Index"। ফ্যামিলি সার্চ (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  "Lily Tomlin" (ইংরেজি ভাষায়)। ফিল্ম রেফারেন্স। সংগ্রহের তারিখ ১ সেপ্টেম্বর ২০১৮।  "Mary Jean Tomlin - United States Census, 1940"। ফ্যামিলি সার্চ (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  ফিশব্যাচ, বব (১ অক্টোবর ২০০৮)। "Stage holds the magic for Tomlin"। ওমাহা ওয়ার্ল্ড-হেরাল্ড (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  ডুরাল্ডে, আলোনসো (১৫ মার্চ ২০০৫)। "Thoroughly modern Lily"। দি অ্যাডভোকেট।  কেলি, কেভিন (১১ আগস্ট ১৯৮৫)। "Lily Tomlin Mysterious Modest and Multifaceted"। দ্য বোস্টন গ্লোব (ইংরেজি ভাষায়)। সংগ্রহের তারিখ ১ সেপ্টেম্বর ২০১৮।  উইকিমিডিয়া কমন্সে লিলি টমলিন সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে লিলি টমলিন (ইংরেজি) ইন্টারনেট ব্রডওয়ে ডেটাবেজে লিলি টমলিন (ইংরেজি) ইন্টারনেট মুভি ডেটাবেজে লিলি টমলিন  (ইংরেজি) টার্নার ক্লাসিক মুভিজ ডেটাবেজে লিলি টমলিন (ইংরেজি)